pythainlp/thai-wiki-dataset-v4 huggingface dataset:
วัดโตนดมหาสวัสดิ์

วัดโตนดมหาสวัสดิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านสะพานผัก ตำบลมหาสวัสดิ์ อำเภอบางกรวย จังหวัดนนทบุรี
วัดโตนดมหาสวัสดิ์สร้างขึ้นเมื่อ พ.ศ. 2300 บริเวณวัดมีต้นตาลเป็นจำนวนมากจึงได้ชื่อว่า วัดโตนด ต่อมากลายเป็นวัดร้างจนกระทั่งพระอธิการทัต จนฺทโชโต ได้ริเริ่มก่อสร้างถาวรวัตถุและดำเนินการยกวัดโตนดร้างให้เป็นวัดมีพระภิกษุสงฆ์จำพรรษาโดยใช้ชื่อว่า "วัดโตนดมหาสวัสดิ์" เนื่องจากในจังหวัดนนทบุรีมีวัดโตนดอยู่หลายวัดและวัดนี้อยู่ในตำบลมหาสวัสดิ์ ในสมัยพระครูนนทคุณาภรณ์ (บุญมี ปภสฺสโร) เจ้าอาวาสรูปที่ 2 ได้มีการบูรณปฏิสังขรณ์ถาวรวัตถุทั้งศาลาการเปรียญและอุโบสถ ส่วนในสมัยพระอธิการสมชาย ชุติวณฺโณ เจ้าอาวาสรูปที่ 3 ได้มีการบูรณปฏิสังขรณ์วัตถุที่มีสภาพเสื่อมโทรม วัดได้รับพระราชทานวิสุงคามสีมาเมื่อวันที่ 18 พฤษภาคม พ.ศ. 2525
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2523 เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางสมาธิ สร้างเมื่อ พ.ศ. 2523 หน้าอุโบสถมี "หลวงพ่อดำ" ศาลาการเปรียญ สร้างเมื่อ พ.ศ. 2532 ภายในประดิษฐานพระพุทธรูปปางสมาธิ สร้างเมื่อ พ.ศ. 2527 ศาลาอเนกประสงค์ สร้างเมื่อ พ.ศ. 2527 ศาลาบำเพ็ญกุศล สร้างด้วยคอนกรีตเสริมเหล็ก และกุฏิสงฆ์
วัดทองนาปรัง

วัดทองนาปรัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านทองนาปรัง ตำบลบางไผ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 3 ไร่ 1 งาน 76 ตารางวา
วัดทองนาปรังเป็นวัดโบราณ สร้างขึ้นเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2335
อาคาร เสนาสนะ และสิ่งศักดิ์สิทธิ์ภายในวัดได้แก่ อุโบสถ สร้างเมื่อ พ.ศ. 2325 เป็นอาคารคอนกรีตเสริมเหล็กทรงไทย หน้าบันมีรูปปั้นพระพิฆเนศและเทวดาขอพร มีช่อฟ้าใบระกา ประตูอุโบสถแกะสลักเป็นวิจิตรศิลป์ประดิษฐานพระพุทธรูป 3 องค์ ภายในประดิษฐานพระประธานปางมารวิชัย สร้างเมื่อ พ.ศ. 2533 พร้อมพระอัครสาวกซ้ายขวา หอสวดมนต์ สร้างเมื่อ พ.ศ. 2483 เป็นอาคารไม้ กุฏิสงฆ์ เป็นอาคารไม้และครึ่งตึกครึ่งไม้ ศาลาปฏิบัติธรรม สร้างเมื่อ พ.ศ. 2547 เป็นอาคารคอนกรีตเสริมเหล็ก ศาลาการเปรียญซึ่งประดิษฐานพระพุทธรูปปางสมาธิ วิหารซึ่งประดิษฐานรูปปั้นอดีตเจ้าอาวาส และมณฑปซึ่งประดิษฐานรอยพระพุทธบาทจำลอง ภายในวัดยังมีบ้านทรงไทยซึ่งประดิษฐานพระรูปสมเด็จพระนเรศวรมหาราช พระสุพรรณกัลยา และสมเด็จพระเอกาทศรถ ศาลเจ้าแม่กวนอิมซึ่งมีลักษณะเป็นเก๋งจีน บ้านแม่โพสพ–เรือนแม่คงคา ศาลเจ้าแม่ให้โชคลาภ ศาลท้าวมหาพรหม และเสาหลักเมือง
อิรุมะคุง ผจญในแดนปีศาจ!

อิรุมะคุง ผจญในแดนปีศาจ! (; โรมาจิ: "Mairimashita! Iruma-kun") เป็นซีรีส์มังงะญี่ปุ่น เขียนเรื่องและวาดภาพโดยโอซามู นิชิ ตีพิมพ์ในนิตยสาร"โชเน็งแชมเปียนรายสัปดาห์" นิตยสารการ์ตูนแนว"โชเน็ง"ของสำนักพิมพ์อากิตะ โชเต็งตั้งแต่เดือนมีนาคม พ.ศ. 2560 ได้รับการรวบรวมเป็นหนังสือการ์ตูนรวมเล่ม ("ทังโกบง") ถึงเล่มที่ 30 เมื่อเดือนธันวาคม พ.ศ. 2565
"อิรุมะคุง ผจญในแดนปีศาจ!"ได้รับการดัดแปลงเป็นซีรีส์อนิเมะโทรทัศน์โดยสตูดิโอบันไดนัมโกะพิคเจอร์ส ออกอากาศระหว่างเดือนตุลาคม พ.ศ. 2562 ถึงเดือนมีนาคม พ.ศ. 2563 ฤดูกาลที่ 2 ออกอากาศระหว่างเดือนเมษายนถึงกันยายน พ.ศ. 2564 ฤดูกาลที่ 3 เริ่มออกอากาศในเดือนตุลาคม พ.ศ. 2565 ถึงเดือนมีนาคม พ.ศ. 2566
พรอดิวซ์แคมป์ 2019

พรอดิวซ์แคมป์ 2019  หรือเรียกอีกชื่อหนึ่งว่า CHUANG 2019 เป็นรายการโทรทัศน์เรียลลิตี้ค้นหากลุ่มศิลปินชายของจีนที่ออกอากาศทางเทนเซ็นต์วิดีโอ เมื่อวันที่ 6 เมษายน พ.ศ. 2562 นับเป็นรุ่นที่สองของแฟรนไชส์พรอดิวซ์ 101ในจีน สมาชิกกลุ่มสุดท้ายได้เดบิวต์ในชื่อ R1SE
รายการนี้ผลิตร่วมกันโดย 7-ดี วิชั่น และ Tencent Penguin Pictures สำหรับเทนเซ็นต์วิดีโอภายใต้ลิขสิทธิ์จาก CJ E&M เจ้าของเอ็มเน็ต
ที่ปรึกษา.
ผู้ดำเนินรายการ ตี๋ลี่เร่อปา. ที่ปรึกษาคนอื่นๆ:
ผู้เข้าแข่งขัน.
คำอธิบาย
พรอดิวซ์ 101 เจแปน (ฤดูกาล 1)

พรอดิวซ์ 101 เจแปน  เป็นรายการแข่งขันเรียลลิตี้ของญี่ปุ่นปี ค.ศ. 2019 และเป็นภาคแยกของรายการทางโทรทัศน์ของเกาหลีใต้ "พรอดิวซ์ 101" (Produce 101) รายการนี้ติดตามเด็กฝึกหัด 101 คนโดยตั้งใจจะผลิตบอยแบนด์ 11 คน ผู้ชมจะเป็นผู้เลือกสมาชิก,ชื่อกลุ่ม และแนวคิด โดยเปรียบเหมือน "ผู้อำนวยการผลิตแห่งชาติ" รายการนี้นี้ได้รับการประกาศครั้งแรกในเดือนเมษายน พ.ศ. 2562 โดยเป็นผลงานร่วมระหว่าง Yoshimoto Kogyo และ CJ E&M และมีกำหนดออกอากาศตอนแรกในวันที่ 25 กันยายน พ.ศ. 2562 โดยตอนแรกและตอนสุดท้ายออกอากาศทางช่องทีบีเอส ในขณะที่รายการเต็มจะออกอากาศทาง GyaO! ตอนแรกเมื่อ 26 กันยายน พ.ศ. 2562
สมาชิก 11 คนสุดท้ายที่ได้เดบิวต์ในฐานะกลุ่มถาวรชื่อว่า JO1
จัสติน (นักร้อง เกิด พ.ศ. 2545)

หวง หมิงห่าว (เกิด 19 กุมภาพันธ์ พ.ศ. 2545) รู้จักกันในชื่อ จัสติน เป็นนักร้อง, นักเต้น และแร็ปเปอร์ชาวจีน เขาเป็นสมาชิกของกลุ่มโปรเจ็กต์ Nine Percent ตั้งแต่วันที่ 6 เมษายน พ.ศ. 2561 จนถึงการยุบวงในวันที่ 6 ตุลาคม พ.ศ. 2562 และปัจจุบันเป็นสมาชิกวง NEXT ของเยฺว่หฺวา
คิตาโมโตะ

คิตาโมโตะ  เป็นนครที่ตั้งอยู่ในจังหวัดไซตามะ ประเทศญี่ปุ่น ณ วันที่ 1 มกราคม 2020 นครแห่งนี้มีประชากรประมาณ 66,022 คน ความหนาแน่นประชากร 3300 คนต่อตารางกิโลเมตร พื้นที่ทั้งหมด 
ภูมิศาสตร์.
คิตาโมโตะตั้งอยู่ทางตอนกลางค่อนไปทางตะวันออกของจังหวัดไซตามะ อยู่ทางตอนกลางของแม่น้ำอารากาวะ และอยู่ไม่ไกลจากใจกลางโตเกียว
ภูมิอากาศ.
คิตาโมโตะมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในคิตาโมโตะคือ 14.6 °C ปริมาณน้ำฝนเฉลี่ยต่อปีอยู่ที่ 1353 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 3.6 °C
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของคิตาโมโตะได้เพิ่มขึ้นอย่างรวดเร็วมาตั้งแต่ทศวรรษ 1960 และ 1970
ประวัติศาสตร์.
โคโนซุโชกุเป็นหนึ่งในสถานีไปรษณีย์บนถนนสายนากาเซ็นโด จนถึงปี 1602 ก็ย้ายสถานที่ไปตั้งทางทิศเหนือ โดยที่เดิมเปลี่ยนชื่อเป็นโมโตจูกุ และต่อมาเปลี่ยนเป็น คิตาโมโตจูกุ ซึ่งเป็นที่มาของชื่อเมืองในปัจจุบัน เมื่อมีการจัดตั้งระบบเทศบาลสมัยใหม่ในวันที่ 1 เมษายน 1889 คิตาโมโตจูกุได้รวมเข้ากับหมู่บ้านใกล้เคียงหลายแห่งเพื่อก่อตั้งหมู่บ้านอิชิโตะ ในอำเภอคิตาอาดาจิ จังหวัดไซตามะ ต่อมาวันที่ 11 กุมภาพันธ์ 1943 หมู่บ้านอิชิโตะได้รวมเข้ากับหมู่บ้านนากามารุที่อยู่ข้างเคียง เพื่อก่อตั้งหมู่บ้านคิตาโมโตจูกุ วันที่ 3 พฤศจิกายน 1959 หมู่บ้านนี้ได้รับการยกฐานะเป็นเมือง กลายเป็นเมืองคิตาโมโตะ และได้รับการยกฐานะเป็นนครเมื่อวันที่ 3 พฤศจิกายน 1971
การปกครอง.
คิตาโมโตะมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 20 คน นครคิตาโมโตะเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งที่ 6 ของจังหวัดไซตามะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
เนื่องด้วยตำแหน่งที่ตั้ง คิตาโมโตะจึงเป็นเมืองที่อยู่อาศัยของผู้เดินทางไปกลับเป็นประจำ โดยประชากรส่วนใหญ่เดินทางไปทำงานในนครไซตามะหรือมหานครโตเกียว
การศึกษา.
คิตาโมโตะมีโรงเรียนที่สังกัดเทศบาลนคร ได้แก่ โรงเรียนประถม 8 แห่ง โรงเรียนมัธยมต้น 4 แห่ง และโรงเรียนมัธยมปลายของรัฐ 1 แห่งที่ดำเนินการโดยคณะกรรมการการศึกษาจังหวัดไซตามะ
รูด็อล์ฟ ลิพเพิร์ท

รูด็อล์ฟ ลิพเพิร์ท (เกิดวันที่ 29 ตุลาคม ค.ศ. 1900 ณ ไลพ์ซิช – เสียชีวิตวันที่ 1 เมษายน ค.ศ. 1945 ณ บีเลอเฟ็ลท์) เป็นนักกีฬาขี่ม้าชาวเยอรมันที่เข้าร่วมการแข่งโอลิมปิกฤดูร้อน 1936 เขายังเป็นผู้ได้รับกางเขนอัศวินแห่งกางเขนเหล็กในช่วงสงครามโลกครั้งที่สอง
ในปี ค.ศ. 1936 เขาและม้าที่ชื่อ"ฟาซัน"ได้รับรางวัลเหรียญทองจากการเป็นส่วนหนึ่งในการแข่งอีเวนติงประเภททีมของเยอรมัน หลังจากจบด้วยอันดับหกในการแข่งอีเวนติงประเภทบุคคล
บริคเลน

บริคเลน (เบงกอล: ব্রিক লেন) เป็นถนนสายหนึ่งในอีสท์เอนด์ของลอนดอน ตั้งอยู่ในโบโรออฟเทาเวอร์ฮามเลิท ปัจจุบันพื้นที่ย่านบริคเลนเป็นศูนย์กลางของชุมชนชาวบังกลาเทศโพ้นทะเลของลอนดอน และเป็นที่รู้จักในขื่อ "บังกลาทาวน์" (Banglatown) และเป็นที่รู้จักจากร้านขายแกงกะหรี่จำนวนมาก
ดอรอตา บานัชต์ชึก

ดอรอตา บานัชต์ชึก (เกิดปี ค.ศ. 1997 ณ วูช ประเทศโปแลนด์) เป็นนักกีฬาคาราเต้ชาวโปแลนด์ที่แข่งในรายการคูมิเตะรุ่นน้ำหนักไม่เกิน 55 กก. ความสำเร็จที่ยิ่งใหญ่ที่สุดของเธอคือการได้รับเหรียญทองจากการแข่งชิงแชมป์โลกระดับซีเนียร์ในปี ค.ศ. 2018 ในรายการคูมิเตะประเภทบุคคลรุ่นน้ำหนัก 55 กก.
อนึ่ง ในปี ค.ศ. 2017 เธอได้ลงแข่งขันในรายการคูมิเตะหญิงรุ่นน้ำหนัก 55 กก. ในการแข่งเวิลด์เกมส์ 2017 ซึ่งจัดที่วรอตสวัฟ ประเทศโปแลนด์
ปริศนาฆาตกร

ปริศนาฆาตกร (B: The Beginning) เป็นซีรีส์อนิเมะออริจินอลเน็ตแอนิเมชัน (ONA) สร้างโดยสตูดิโอโปรดักชั่น ไอ.จี และคาซูโตะ นากาซาวะ แอะนิเมเตอร์และนักออกแบบตัวละคร อนิเมะเผยแพร่ทั่วโลกทางเน็ตฟลิกซ์เมื่อวันที่ 2 มีนาคม พ.ศ. 2561
ฤดูกาลที่สองใช้ชื่อเรื่องว่า "ปริศนาฆาตกร รับช่วงต่อ" (B: The Beginning – Succession) เผยแพร่ทั่วโลกทางเน็ตฟลิกซ์เมื่อวันที่ 18 มีนาคม พ.ศ. 2564
เหล่าไอดอลในโลกหลังภัยพิบัติ

เหล่าไอดอลในโลกหลังภัยพิบัติ (; โรมาจิ: "Gekidoru") เป็นโปรเจกต์สื่อผสมของญี่ปุ่นธีมไอดอลโดยสตูดิโอฮูดส์เอ็นเตอร์เทนเมนต์ ออกแบบตัวละครโดยอาซามิ เซกิยะ ซีรีส์มังงะวาดโดยเซกิยะ ชื่อเรื่องว่า "Gekidol Alive" (; โรมาจิ: "Gekidoru Araivu") ตีพิมพ์ในนิตยสาร Dengeki Maoh ของสำนักพิมพ์ ASCII Media Works ตั้งแต่เดือนกุมภาพันธ์ พ.ศ. 2560 ซีรีส์อนิเมะโทรทัศน์ออกอากาศระหว่างเดือนมกราคมถึงมีนาคม พ.ศ. 2564
วัดสหธรรมาราม

วัดสหธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร มีที่ดินตั้งวัดจำนวนเนื้อที่ 84 ไร่
ไม่มีหลักฐานชี้ชัดเกี่ยวกับการสร้างวัด จากข้อมูลกรมการศาสนาระบุว่าสร้างขึ้นประมาณ พ.ศ. 2496 ได้รับพระราชทานวิสุงคามสีมา พ.ศ. 2511 ด้านการศึกษา มีโรงเรียนพระปริยัติธรรมแผนกธรรม เปิดสอน เมื่อ พ.ศ. 2515 โรงเรียนพระปริยัติธรรมแผนกสามัญ เปิดสอนเมื่อ พ.ศ. 2515
อาคารเสนาสนะ ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2512 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 36 เมตร สร้างเมื่อ พ.ศ. 2512 เป็นอาคารไม้ กุฏิสงฆ์ จำนวน 13 หลัง เป็นอาคารคอนกรีตเสริมเหล็ก ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง ปูชนียวัตถุมี พระประธานประจำอุโบสถชื่อว่า "หลวงพ่อมีลาภ" ขนาดหน้าตักกว้าง 4 ศอก 9 นิ้ว สร้างเมื่อ พ.ศ. 2522 ผู้คนมักมาบนบานขอพรให้สำเร็จในสิ่งที่ตนปรารถนา โดยเฉพาะบนขอลาภ ทำมาค้าขาย ซื้อขายที่ดิน นอกจากนั้นวัดยังมีพระพุทธรูป 15 องค์
วัดสรรเพชญ

วัดสรรเพชญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านสรรเพชญ ตำบลยายชา อำเภอสามพราน จังหวัดนครปฐม บริเวณวัดยังมีตลาดน้ำวัดสรรเพชญ
วัดสรรเพชญเป็นวัดโบราณที่สร้างขึ้นในสมัยอยุธยาตอนปลาย ไม่ทราบประวัติการก่อสร้าง หลักฐานที่ยังคงเหลืออยู่ได้แก่ อุโบสถหลังเก่า ส่วนฐานและหลังคามีลักษณะแอ่นโค้งแบบตกท้องช้าง ด้านหน้ามีเพิงคลุมลงมา เป็นรูปแบบที่นิยมกันมากในสมัยอยุธยาตอนปลาย ตรงฐานชุกชีของพระพุทธรูปในอุโบสถหลังเก่ามีลวดลายปูนปั้นปิดทองประดับกระจกสีเปลือกแมลงทับสวยงามมาก จัดเป็นสกุลศิลปะสมัยอยุธยาตอนปลายที่หลงเหลือเพียงแห่งเดียวเท่านั้นในเขตอำเภอสามพราน อุโบสถหลังนี้ได้รับการซ่อมแซมในสมัยหลวงปู่พัน ตรงกับสมัยพระบาทสมเด็จพระจุลจอมเกล้าเจ้าอยู่หัว ในวัดยังมีพิพิธภัณฑ์วัดสรรเพชญที่จัดสร้างขึ้นเพื่ออนุรักษ์ของพื้นบ้าน ชั้นบนจัดแสดงพระพุทธรูปเก่าแก่ของวัด ชั้นล่างจัดแสดงเครื่องใช้ที่ทางวัดได้เก็บสะสมมาตั้งแต่อดีต เช่น ชุดน้ำชา จปร. จุลศักราช 1250 เครื่องถ้วยลายครามจากประเทศจีน ถาดเคลือบและเครื่องแก้วเจียระไนจากยุโรป กาน้ำชาแบบต่าง ๆ เป็นต้น
ข้อมูลจากกรมการศาสนาระบุว่าตั้งวัดเมื่อ พ.ศ. 2310 เดิมวัดนี้ชื่อว่า วัดตาเพชร ตามชื่อผู้สร้าง ต่อมาตาเพชรได้นำเอาเพชรในตระกูลของตนมาฝังไว้ที่หน้าบันอุโบสถจึงได้ชื่อว่า วัดสามเพชร ต่อมาเมื่อวันที่ 1 กรกฎาคม พ.ศ. 2461 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจเยี่ยมวัดในลุ่มแม่น้ำนครชัยศรี พระองค์ทรงแวะเยี่ยมและถวายรูปถ่าย 1 รูป ไว้แก่พระครูทักษิณานุกิจ (ผัน) เจ้าอาวาสรูปที่ 5 วัดสรรเพชญได้รับพระราชทานวิสุงคามสีมาเมื่อวันที่ 18 กรกฎาคม พ.ศ. 2515 ปัจจุบันมีพระอธิการสีรมณ์ เขมธมฺโม เป็นเจ้าอาวาส
วัดมีวัตถุมงคลและพระเครื่องของอดีตเจ้าอาวาส 2 รูป คือ พระครูทักษิณานุกิจ (ผัน) และพระครูถาวรวิทยาคม (เพิ่ม ทิฏฺโฐ) เจ้าอาวาสรูปที่ 7 ซึ่งมีชื่อเสียงทางด้านเมตตามหานิยมและคงกระพันชาตรี
วัดบางสะแก (จังหวัดสมุทรสงคราม)

วัดบางสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองแควอ้อมปากคลองบางสะแกใหญ่ ในตำบลบางสะแก อำเภอบางคนที จังหวัดสมุทรสงคราม
ประวัติ.
วัดบางสะแกสร้างในสมัยกรุงศรีอยุธยา ซึ่งเดิมมีอยู่ 2 วัด คือวัดบางสะแกในและวัดบางสะแกนอก ไม่ทราบว่าใครเป็นผู้สร้าง ต่อมาเป็นวัดร้างมาประมาณ 200 ปีเศษ สมัยกรุงศรีอยุธยาเสียแก่พม่า (พ.ศ. 2310) เหลือแต่วิหารหลังเดียว มีหลักฐานว่าพวกพม่าได้งัดเอาเพดานวิหารวัดบางสะแกนอกไปใช้ ต่อมาขุนวิสูตรโยธามาตย์ภักดี บ้านอยู่คลองบางสะแกน้อย ได้มาสร้างวัดใหม่ทั้งหมด และรวม 2 วัดเป็นวัดเดียวกัน ได้สร้างอุโบสถ วิหาร ศาลาการเปรียญ กุฏิสงฆ์ จึงมีพระจำพรรษา ตั้งแต่นั้นมา 
ต่อมาในสมัยพระบาทสมเด็จพระจอมเกล้าเจ้าอยู่หัว ท่านเจ้าคุณวินัยธรรม (บัว) เจ้าคณะจังหวัดได้ส่งพระครูวิมลเกียรติมุนี (เกลี้ยง) มาเป็นเจ้าอาวาสรูปแรก ท่านได้พัฒนาวัดจนเจริญมั่นคง วัดบางสะแกขออนุญาตตั้งเป็นวัด เมื่อ พ.ศ. 2323 และได้รับพระราชทานวิสุงคามสีมา พ.ศ. 2323 ปีเดียวกัน
อาคารเสนาสนะ.
อุโบสถอาคารก่ออิฐถือปูนทรงไทย หลังคาเครื่องไม้มุงกระเบื้องช่อฟ้าใบระกาปูนปั้น หน้าบันปูนปั้นรูปพระนารายณ์ทรงครุฑ มีกำแพงแก้วล้อมรอบแต่อยู่ในสภาพชำรุดทรุดโทรมมาก ใบเสมาตั้งอยู่ในซุ้มใบเสมาก่ออิฐถือปูนทรงมณฑป ใบเสมาหินทรายแดง ศิลปะอยุธยาตอนปลายถึงต้นกรุงรัตนโกสินทร์ ภายในประดิษฐานพระประธาน เป็นพระปูนปั้น ปางมารวิชัย ซึ่งขุนวิสูตรโยธามาตย์ภักดีเป็นผู้สร้าง อุโบสถเดิมเป็นอุโบสถฐานตันในเมืองสมุทรสงครามมี 2 วัด คือวัดบางสะแก กับวัดเสด็จ
เจดีย์ตั้งอยู่ด้านหลังอุโบสถ ภายในเขตกำแพงแก้วลักษณะเป็นเจดีย์ย่อมุมไม้สิบสองก่ออิฐถือปูนทรงระฆังขนาดใหญ่ วิหารก่ออิฐถือปูนขนาดเล็ก หลังคาเครื่องไม้มุงกระเบื้องกาบกล้วย ทรงทึบตันไม่มีเครื่องไม่มีเครื่องลำยอง ศิลปะอยุธยาตอนปลายถึงรัตนโกสินทร์ตอนต้น ภายในประดิษฐานพระประธาน เป็นพระศิลาแลง ปางมารวิชัย หน้าตักกว้าง 3 ศอก 6 นิ้ว สูง 4 ศอก 6 นิ้ว เป็นพระโบราณเก่าแก่ อยู่ในวิหารเดิม เรียกว่า "หลวงพ่อใหญ่" หลวงพ่อใหญ่มีบริวารอีก 10 องค์ อยู่ในวิหาร เป็นพระพุทธรูปโบราณทั้งสิ้น
วัดศรีคัคณางค์

วัดศรีคัคณางค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านศรีคัคณางค์ ตำบลบึงชำอ้อ อำเภอหนองเสือ จังหวัดปทุมธานี มีที่ดินตั้งวัดเนื้อที่ 19 ไร่ 74 ตารางวา
วัดศรีคัคณางค์ได้รับอนุญาตให้สร้างเมื่อวันที่ 5 เมษายน พ.ศ. 2455 โดยหม่อมหลวงสุ่น คัคณางค์ เป็นผู้ถวายที่ดิน วัดได้รับการตั้งชื่อว่า "วัดศรีคัคณางค์" เพื่อเป็นเกียรติอนุสรณ์และศักดิ์ศรีแก่ผู้ถวายที่ดินและชาวนครชัยศรีที่อพยพมาอยู่และได้ร่วมกันสร้างวัดขึ้น ชาวบ้านนิยมเรียกอีกชื่อว่า วัดหัวช้าง วัดได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536
พื้นที่วัดเป็นที่ราบลุ่มน้ำท่วมถึง ล้อมรอบด้วยที่สวน ที่นา และบ้านเรือนราษฎร ภายในวัดมีอาคารเสนาสนะต่าง ๆ ดังนี้ อุโบสถกว้าง 6 เมตร ยาว 18 เมตร สร้างเมื่อ พ.ศ. 2520 ภายในประดิษฐานพระประธานนามว่า "หลวงพ่อแดง" มีหน้าตักกว้าง 3 ศอก 9 นิ้ว กุฏิสงฆ์จำนวน 6 หลัง หอสวดมนต์ซึ่งสร้างเมื่อ พ.ศ. 2520 และศาลาการเปรียญซึ่งสร้างเมื่อ พ.ศ. 2516
วัดตะระเก

วัดตะระเก เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านคลองบางขุนกอง ตำบลบางขุนกอง อำเภอบางกรวย จังหวัดนนทบุรี ที่ดินของวัดมีจำนวน 16 ไร่ ตามโฉนดที่ดินเลขที่ 3456
วัดตะระเกเคยเป็นวัดร้างอยู่หลายร้อยปี มีนามอื่นว่า วัดตะละเก วัดตะเก วัดนาฬิเก และ วัดนาระเก ตามแต่ชาวบ้านจะเรียก ไม่มีหลักฐานแน่ชัดเกี่ยวกับการสร้าง มีเพียงเรื่องเล่าต่อกันมาว่า พระเจ้าอู่ทองได้ยกทัพมาจากเมืองอู่ทองเพื่อหนีโรคระบาดและหาทำเลสร้างเมืองใหม่ เมื่อพักทัพแล้วเห็นทำเลเหมาะสมก็จะสร้างวัดเพื่อล้างเวรล้างกรรม วัดตะระเกก็เป็นอีกวัดหนึ่งที่พระองค์มีรับสั่งให้สร้าง ที่ประชุมมหาเถรสมาคมมีมติเห็นชอบให้ยกวัดตะระเก (ร้าง) เป็นวัดมีพระภิกษุอยู่จำพรรษาในการประชุมครั้งที่ 28/2551 เมื่อวันที่ 19 ธันวาคม พ.ศ. 2551 วัดมีพระครูวิจิตรการโกวิท (เชวง หิริสมฺปนฺโน) เป็นเจ้าอาวาสรูปแรกในยุคปัจจุบัน
อาคารและเสนาสนะที่ได้ก่อสร้างแล้วในปัจจุบันได้แก่ กุฎิสงฆ์ ศาลาอเนกประสงค์ 1 หลัง หอระฆัง 1 หลัง วิหารครึ่งตึกครึ่งไม้ 1 หลัง วิหารหลวงพ่อตะเคียนเงินซึ่งทำจากไม้ทั้งหลัง และอุโบสถที่สร้างด้วยไม้สักทองทั้งหลัง พระประธานประจำอุโบสถทำจากไม้ตะเคียนทอง ชาวบ้านเรียกว่า "หลวงพ่อตะเคียนทอง" ส่วนในวิหารมีพระพุทธรูปนามว่า "หลวงพ่อตะเคียนเงิน"
เทศบาลตำบลท่านา

เทศบาลตำบลท่านา เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 2 ตำบลท่านา ในอำเภอกะปง จังหวัดพังงา เดิมมีฐานะเป็นสุขาภิบาลท่านาซึ่งจัดตั้งขึ้นใน พ.ศ. 2499 ก่อนจะได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 1,036 คน
ใน พ.ศ. 2497 ได้ย้ายที่ว่าการอำเภอกะปงจากหมู่ที่ 2 ตำบลกะปง มาตั้งอยู่ที่บ้านปากถัก หมู่ที่ 2 ตำบลท่านา อันเป็นจุดศูนย์กลางของอำเภอกะปง เพื่อความสะดวกแก่ประชาชนทุกตำบลที่จะมาติดต่อราชการ ชุมชนบ้านปากถักยังเป็นสถานที่ทำเหมืองแร่ดีบุกท่ามกลางหุบเขาในอดีต
วัดพุฒิปรางค์ปราโมทย์

วัดพุฒิปรางค์ปราโมทย์ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 5 ไร่
วัดพุฒิปรางค์ปราโมทย์สร้างขึ้นเมื่อประมาณ พ.ศ. 2300 เดิมมีชื่อว่า วัดบางชาวเหนือ เนื่องจากมีชาวเหนือมาอาศัยอยู่ เมื่อรวมกลุ่มกันได้ร่วมกันสร้างวัด ต่อมาวัดได้ชำรุดทรุดโทรมลงมากจนกระทั่งได้รับการบูรณะและสร้างขึ้นใหม่เมื่อ พ.ศ. 2494 โดยคุณหญิงปรางค์ ปราโมทย์ และพระยาเจริญราชไมตรีเป็นผู้มีจิตศรัทธาสร้างอุโบสถ เจ้าอาวาสจึงได้เปลี่ยนนามวัดมาเป็น "วัดพุฒิปรางค์ปราโมทย์" ตามนามผู้สร้างเมื่อวันที่ 29 พฤศจิกายน พ.ศ. 2494 ต่อมาอุโบสถชำรุด อาจารย์เฉื่อยร่วมกับนางสาวเกลี้ยง ไม้เกตุ และนางผัน มั่นตรงจิต ได้สร้างอุโบสถขึ้นใหม่เมื่อ พ.ศ. 2510 วัดได้รับพระราชทานวิสุงคามสีมาครั้งหลังเมื่อวันที่ 11 กุมภาพันธ์ พ.ศ. 2517
อาคารและเสนาสนะสำคัญได้แก่ อุโบสถ กว้าง 7 เมตร ยาว 23 เมตร สร้างเมื่อ พ.ศ. 2494 และได้รับการบูรณปฏิสังขรณ์ขึ้นใหม่เมื่อ พ.ศ. 2510 เพราะชำรุดทรุดโทรมมาก วิหาร กว้าง 5 เมตร ยาว 8 เมตร ศาลาการเปรียญ กว้าง 8 เมตร ยาว 20.25 เมตร กุฏิสงฆ์ จำนวน 11 หลัง สร้างด้วยไม้ และหอระฆัง ส่วนปูชนียวัตถุ มีพระพุทธรูปนามว่า "หลวงพ่อขาว" ประดิษฐานอยู่ในวิหาร
เทนเซ็นต์ วิดีโอ

เทนเซ็นต์ วิดีโอ  หรือ วีทีวี (WeTV) ในเวอร์ชันสากล เป็นเว็บไซต์และแอปพลิเคชันที่ให้บริการโอทีที แบบวีดิทัศน์ตามคำขอสื่อแบบส่งต่อเนื่องทางอินเทอร์เน็ตแบบฟรีและสมัครสมาชิกบริการของประเทศจีน ที่ให้บริการในไทย โดยบริษัท เทนเซ็นต์ (ประเทศไทย) จำกัด มีผู้ใช้งานในมือถือมากกว่า 900 ล้านคน และมีผู้ใช้ต่อเดือน 89 ล้านคน ในเดือนมีนาคม พ.ศ. 2562
เทนเซ็นต์ วิดีโอ เปิดตัวอย่างเป็นทางการในเดือนเมษายน พ.ศ. 2554 พร้อมโดเมนอิสระ เทนเซ็นต์ วิดีโอ รองรับวีดิทัศน์ตามคำขอและการออกอากาศทางโทรทัศน์ออนไลน์และให้การจัดการรายการการขยายระดับเสียงวิดีโอ การปรับคุณภาพสีและบริการอื่น ๆ กลยุทธ์ของ เทนเซ็นต์ วิดีโอ มุ่งเน้นไปที่การพัฒนาเนื้อหาที่เป็นดั้งเดิม และสนับสนุนรายการต้นฉบับ ละคร ภาพยนตร์ และการประกวดภาพยนตร์สั้น ในประเทศไทยให้บริการเนื้อหาประเภทซีรีส์ ละคร ภาพยนตร์ อนิเมะ และรายการวาไรตี้
เดือนตุลาคม พ.ศ. 2560 รายได้ของเทนเซ็นต์ วิดีโอ อยู่ที่ 65.2 พันล้านหยวน (9.87 พันล้านดอลลาร์สหรัฐ) ในเดือนกันยายน พ.ศ. 2560 เทนเซ็นต์ วิดีโอ เป็น 1 ใน 8 แอปพลิเคชันของจีนในมือถือ 30 อันดับแรกที่มีรายได้มากที่สุดในแอปสโตร์ และ กูเกิล เพลย์ ในเดือนตุลาคม พ.ศ. 2560 เทนเซ็นต์ วิดีโอติดอันดับหนึ่งในแอปพลิเคชัน 15 อันดับแรกที่มีรายได้รวมต่อเดือนมากที่สุดทั่วโลก และยังติดอันดับรายได้สูงสุดของแอปพลิเคชันไอโอเอสประเภทความบันเทิงของประเทศจีนในเดือนตุลาคม พ.ศ. 2560
บาร์บิคันเอสเตท

บาร์บิคันเอสเตท  เป็นชุดอาคารที่อยู่อาศัยที่ประกอบด้วยแฟลท, เมซงเนท (maisonettes) และบ้านราว 2000 หน่วย ตั้งอยู่ในนครหลวงลอนดอนในภูมิภาคตอนกลางของลอนดอน ที่ตั้งของเอสเตทในอดีตเป็นจุดที่ถูกทำลายอย่างหนักระหว่างสวครามโลกครั้งที่สองและเคยเต็มไปด้วยสถาบันทางการเงินมาก่อน แรกเริ่มเดิมที บาร์บิคันเอสเตทสร้างขึ้นเพื่อเป็นที่อยู่อาศัยสำหรับเช่าให้กับผู้มีวิชาชีพชนชั้นกลางและกลางตอนบน และในปัจจุบันยังคงสถานะเป็นชุดที่อยู่อาศัยสำหรับตลาดบน บริเวฯชณภายในและรอบข้างประกอบด้วยศูนย์ศิลปะบาร์บิคัน, พิพิธภัณฑ์ลอนดอน, โรงเรียนดนตรีและการแสดงกิลด์ฮอลล์, หอสมุดสาธารณะบาร์บิคัน, โรงเรียนสตรีนครหลวงลอนดอน และอดีตศูนย์วายเอ็มซีเอ ทั้งหมดเรียกรวมกันเป็น "บาร์บิคุนคอมเพลกซ์" (Barbican Complex)
บาร์บิคันคอมเพลกซ์เป็นตัวอย่างชิ้นเอกของสถาปัตยกรรมบรูทัลลิสต์แบบอังกฤษ และได้รับการขึ้นทะเบียนเป็นอาคารเกรด II
ชยอนู

ซ็อน ฮย็อน-อู (อักษรโรมัน: Son Hyun-woo; ; เกิด 18 มิถุนายน พ.ศ. 2535) หรือที่รู้จักกันดีในชื่อ ชยอนู (Shownu) เป็นนักร้องและนักเต้นชาวเกาหลีใต้ เขาเป็นนักเต้นและนักร้องหลักในวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน "No.Mercy" ของช่องเอ็มเน็ต
อี มิน-ฮย็อก (นักร้อง, เกิด พ.ศ. 2536)

อี มิน-ฮย็อก (อักษรโรมัน: Lee Min-hyuk; ; เกิด 3 พฤศจิกายน พ.ศ. 2536) หรือที่รู้จักกันดีในชื่อ มินฮย็อก (Minhyuk) เป็นนักร้องและพิธีกรชาวเกาหลีใต้ เขาเดบิวต์ในปี พ.ศ. 2558 ผ่านรายการแข่งขัน "No.Mercy" ของช่องเอ็มเน็ต เป็นสมาชิกวงบอยแบนด์เกาหลีใต้ชื่อมอนสตาเอ็กซ์ภายใต้สังกัดสตาร์ชิปเอนเตอร์เทนเมนต์
ชีวิตช่วงต้น.
อี มิน-ฮย็อกเกิดที่อึยจ็องบู จังหวัดคย็องกี ประเทศเกาหลีใต้ ในวันที่ 3 พฤศจิกายน พ.ศ. 2536
กีฮย็อน

ยู กี-ฮย็อน (อักษรโรมัน: Yoo Ki-hyun; ; เกิด 22 พฤศจิกายน พ.ศ. 2536) หรือที่รู้จักกันดีในชื่อ กีฮย็อน (Kihyun) เป็นนักร้องชาวเกาหลีใต้ เขาเป็นนักร้องในวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน "No.Mercy" ของช่องเอ็มเน็ต นอกเหนือจากผลงานของเขาในมอนสตาเอ็กซ์แล้ว กีฮย็อนยังได้ปล่อยเพลงสำหรับซาวด์แทร็กต้นฉบับอีกหลายเพลง
ฮย็องว็อน

แช ฮย็อง-ว็อน (อักษรโรมัน: Chae Hyung-won: ; เกิด 15 มกราคม พ.ศ. 2537) เป็นที่รู้จักกันดีในชื่อ ฮย็องว็อน (Hyungwon) เป็นนักร้อง, นายแบบและดีเจชาวเกาหลีใต้ ในวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน "No.Mercy" ของช่องเอ็มเน็ต ใน พ.ศ. 2560 เขาเริ่มเป็นดีเจโดยแสดงภายใต้ชื่อ DJ H.ONE
องค์การบริหารส่วนตำบลวังยาง (จังหวัดนครพนม)

วังยาง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลวังยางและตำบลหนองโพธิ์ อำเภอวังยาง จังหวัดนครพนม เดิมมีฐานะเป็นสภาตำบลวังยางที่จัดตั้งขึ้นในวันที่ 25 กันยายน พ.ศ. 2516 และได้รับการจัดตั้งเป็นองค์การบริหารส่วนตำบลเมื่อวันที่ 25 ธันวาคม พ.ศ. 2539 ในปี พ.ศ. 2566 ในเขตองค์การบริหารส่วนตำบลมีจำนวนประชากร 7,266 คน โดยแบ่งเป็นเขตตำบลวังยาง 5,053 คน และเขตตำบลหนองโพธิ์ 2,213 คน
ต่อมาในวันที่ 15 กันยายน พ.ศ. 2547 กระทรวงมหาดไทยมีมติให้ยุบสภาตำบลหนองโพธิ์รวมกับพื้นที่องค์การบริหารส่วนตำบลวังยาง ทำให้ในปัจจุบันองค์การบริหารส่วนตำบลวังยางดูแลพื้นที่สองตำบล ได้แก่ ตำบลวังยางและตำบลหนองโพธิ์
จูฮ็อนนี

อี จู-ฮ็อน (อักษรโรมัน: Lee Joo-heon; ; เกิด 6 ตุลาคม พ.ศ. 2537) เป็นที่รู้จักกันดีในชื่อ จูฮ็อนนี (Joohoney) (และเดิมรู้จักกันในชื่อ Jooheon) เป็นแร็ปเปอร์และนักแต่งเพลงชาวเกาหลีใต้ เขาเป็นสมาชิกของวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน "No.Mercy" ของช่องเอ็มเน็ต
ไอ.เอ็ม

อิม ชัง-กยุน (อักษรโรมัน: Im Chang-kyun; ; เกิด 26 มกราคม พ.ศ. 2539) เป็นที่รู้จักในชื่อทางการแสดงว่า ไอเอ็ม (I.M) หรือชื่อ ชังกยุน (Changkyun) เป็นแร็ปเปอร์ นักร้อง และนักแต่งเพลงชาวเกาหลีใต้ เขาเป็นสมาชิกของวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน "No.Mercy" ของช่องเอ็มเน็ต
อาร์.ซี. โปร-แอม

อาร์.ซี. โปร-แอม  เป็นวิดีโอเกมแนวแข่งรถที่พัฒนาโดยแรร์ และจัดจำหน่ายโดยนินเท็นโด สำหรับอเมริกาเหนือในเดือนกุมภาพันธ์ปี 1988 จากนั้นในยุโรปในวันที่ 15 เมษายนของปีเดียวกัน โดยตัวเกมนำเสนอในมุมมองภาพสามมิติเหนือศีรษะผู้เล่นคนเดียวที่จะแข่งรถที่ควบคุมด้วยวิทยุรอบ ๆ ทาง วัตถุประสงค์ของแต่ละทางคือเพื่อให้มีคุณสมบัติสำหรับการแข่งขันครั้งต่อไปโดยการจัดให้อยู่ในสามอันดับแรกของนักแข่ง ผู้เล่นต้องรวบรวมไอเท็มเพื่อปรับปรุงประสิทธิภาพและต้องหลีกเลี่ยงอันตรายต่าง ๆ เช่นแอ่งน้ำฝนและคราบน้ำมัน "อาร์.ซี. โปร-แอม" เป็นตัวอย่างของเกมแข่งรถที่มีการต่อสู้ด้วยยานพาหนะซึ่งนักแข่งสามารถใช้ขีปนาวุธและระเบิดเพื่อปิดการใช้งานยานพาหนะของฝ่ายตรงข้ามชั่วคราว ตัวเกมเดิมใช้ชื่อ "โปร-แอม เรสซึ่ง อาร์.ซี." นอกจากนี้ "อาร์.ซี. โปร-แอม" ยังถูกถูกพอร์ตลงเซกา เมกาไดรฟ์ในปี 1992 ในชื่อ "แชมเปียนชิป โปร-แอม" ซึ่งเป็นการรีเมคขั้นสูงด้วยกราฟิกขั้นสูงและคุณสมบัติเพิ่มเติม "อาร์.ซี. โปร-แอม" ยังมีภาคต่อตามมาถึง 2 ภาคคือ "ซูเปอร์ อาร์.ซี. โปร-แอม" ในปี 1991 และ "อาร์.ซี. โปร-แอม II" ในปี 1992
นักวิจารณ์วิดีโอเกมกล่าวว่า "อาร์.ซี. โปร-แอม" เป็นหนึ่งในเกมแฟมิคอมที่ประสบความสำเร็จเป็นครั้งแรกของแรร์ "อาร์.ซี. โปร-แอม" ได้รับการตอบรับอย่างดีในด้านภาพ เสียง รูปแบบการเล่น และความเพลิดเพลิน ตัวเกมแยกตัวออกจากเกมแข่งรถก่อนหน้านี้โดยใช้โอเวอร์เฮดแทนที่จะเป็นมุมมองบุคคลที่หนึ่ง บทวิจารณ์อ้างว่า "อาร์.ซี. โปร-แอม" เป็นแรงบันดาลใจสำหรับเกมในอนาคตเช่น "ซูเปอร์ออฟโรด", "ร็อกแอนด์โรลเรสซิง" และชุดเกม "มาริโอคาร์ต" ตัวเกมได้ปรากฏในรายชื่อ "เกมยอดนิยมตลอดกาล" หลายรายการและได้รับการยกย่องให้เป็นหนึ่งในรายการที่ดีที่สุดในคลังเกมแฟมิคอม ต่อมา "อาร์.ซี. โปร-แอม" เป็นหนึ่งในเกมที่รวมอยู่ในชุดเกม "แรร์รีเพลย์" ของแรร์สำหรับเอกซ์บอกซ์วันในปี 2015
ว็อนโฮ

อี โฮ-ซ็อก (อักษรโรมัน: Lee Ho-seok; ; เกิด 1 มีนาคม พ.ศ. 2535) เป็นที่รู้จักในชื่อในวงการบันเทิงว่า ว็อนโฮ (อักษรโรมัน: Wonho) เป็นนักร้องชาวเกาหลีใต้สังกัดไฮท์ไลน์เอนเตอร์เทนเมนต์ เขาเป็นอดีตสมาชิกวงบอยแบนด์เกาหลีใต้มอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ว็อนโฮเปิดตัวเป็นศิลปินเดี่ยวในวันที่ 4 กันยายน พ.ศ. 2563 ด้วยอีพี ""
สัญกรณ์โพลิช

สัญกรณ์โพลิช  หรือเรียกกันว่า สัญกรณ์โพลิชปรกติ  สัญกรณ์วูคาเซียวิช สัญกรณ์วอร์ซอ สัญกรณ์เติมหน้าโพลิช หรือ สัญกรณ์เติมหน้า  เป็นสัญกรณ์ทางคณิตศาสตร์ที่ ตัวดำเนินการอยู่ด้านหน้าตัวถูกดำเนินการ ตรงกันข้ามกับสัญกรณ์ที่ใช้กันทั่วไปซึ่งตัวดำเนินการวางอยู่"ระหว่าง"ตัวถูกดำเนินการ ในขณะที่สัญกรณ์โพลิชย้อนกลับ (RPN) ตัวดำเนินการจะอยู่"ด้านหลัง"ตัวถูกดำเนินการ 
สัญกรณ์โพลิชไม่จำเป็นต้องมีวงเล็บใด ๆ ตราบเท่าที่แต่ละตัวดำเนินการมีจำนวนตัวถูกดำเนินการคงที่ คำว่า "โพลิช" ที่หมายถึงประเทศโปแลนด์นั้นหมายถึงสัญชาติของนักตรรกศาสตร์ ยาน วูคาเซียวิช ชาวโปแลนด์ ผู้คิดค้นสัญกรณ์โพลิชในปี พ. ศ. 2467 
วิธีการใช้.
นิพจน์ที่เขียนแทนการบวกตัวเลข 1 และ 2 โดยใช้สัญกรณ์โพลิชจากเขียนเป็น + 1 2 (เขียนตัวดำเนินการไว้ด้านหน้า) แทนที่จะเป็น 1 + 2 (เขียนตัวดำเนินการไว้ระหว่างกลาง) สำหรับนิพจน์ที่ซับซ้อนมากขึ้น ตัวดำเนินการยังคงเขียนนำหน้าตัวถูกดำเนินการ แต่ตัวถูกดำเนินการอาจเป็นนิพจน์อื่นซึ่งมีตัวดำเนินการและตัวถูกดำเนินการซ้อนกันไปเรื่อย ๆ ตัวอย่างเช่น นิพจน์ที่เขียนด้วยสัญกรณ์ระหว่างกลางตามปกติว่า
 (5 − 6) × 7
จะเขียนในสัญกรณ์โพลิชว่า
 × (− 5 6) 7
หากตัวดำเนินการทั้งหมดที่ใช้มีอาริตี (จำนวนอาร์กิวเมนต์หรือจำนวนตัวถูกดำเนินการที่ตัวดำเนินการรับ) กำหนดชัดแน่นอน เช่นในกรณีนี้เรากำหนดให้การลบและการคูณเป็นตัวดำเนินการทวิภาค แล้วนิพจน์จะไม่มีความกำกวมเกิดขึ้น ดังนั้นเราไม่จำเป็นต้องใช้วงเล็บ
เพราะฉะนั้นแล้ว นิพจน์ข้างต้นสามารถเขียนอย่างง่ายได้เป็น
 × − 5 6 7
การถอดความหมายนิพจน์ข้างต้นเริ่มจากการคูณที่อยู่ด้านซ้ายสุดไปด้านขวาสุด แต่ยังไม่สามารถอ่านค่าได้จนกว่าจะพบตัวถูกดำเนินการทั้งสองตัว (เท่ากับอาริตีของการคูณ) ซึ่งก็คือ "- 5 6" และ "7" นิพจน์ที่อยู่ด้านในสุดจะถูกหาค่าก่อนเสมอ เช่นกับสัญกรณ์อื่น ๆ แต่ความ "ในสุด" ในระบบสัญกรณ์โพลิชนั้นมาจากอันดับที่ปรากฏของตัวดำเนินการและตัวถูกดำเนินการ โดยไม่จำเป็นต้องอาศัยการใช้วงเล็บ
ในสัญกรณ์ระหว่างกลางทั่วไป จะต้องมีกฎให้วงเล็บมีความสำคัญเหนือการดำเนินการอื่น ๆ ทั้งนี้เพราะว่าหากนำวงเล็บออก เช่น หากสลับตำแหน่งของวงเล็บ
 5 − (6 × 7)
หรือ หากนำวงเล็บออกแล้ว จะได้
 5 − 6 × 7
ซึ่งจะเปลี่ยนความหมายของนิพจน์นั้นโดยทันที ในสัญกรณ์โพลิชจะเขียนนิพจน์ที่เปลี่ยนใหม่ว่า
 − 5 × 6 7
หากการดำเนินการไม่ใช่การดำเนินการที่มีสมบัติสลับที่ เช่น การหาร หรือการลบ ต้องกำหนดลำดับของการเขียนตัวถูกดำเนินการให้ถูกต้อง ตัวอย่างเช่น ÷ 10 5 โดย 10 อยู่ด้านซ้ายของ 5 มีความหมายว่า10 ÷ 5 (อ่านว่า "หาร 10 ด้วย 5") หรือ - 7 6 โดย 7 อยู่ด้านซ้ายของ 6 มีความหมายว่า 7 - 6 (อ่านว่า "ลบออกจาก 7 ด้วยตัวถูกดำเนินการ 6")
สัญกรณ์โพลิชสำหรับตรรกศาสตร์.
ตารางด้านล่างแสดงสัญกรณ์สำคัญที่ยาน วูคาเซียวิช กำหนดขึ้นเพื่อใช้กับตรรกศาสตร์เชิงประพจน์และตรรกศาสตร์อัญรูป ตัวอักษรบางตัวในตารางสัญกรณ์โพลิชนี้มาจากคำศัพท์ในภาษาโปแลนด์
คูกิ

คูกิ  เป็นนครที่ตั้งอยู่ในจังหวัดไซตามะ ประเทศญี่ปุ่น ณ วันที่ 1 ธันวาคม 2020 นครแห่งนี้มีประชากรประมาณ 152,569 คน 67,339 ครัวเรือน ความหนาแน่นประชากร 1,900 คนต่อตารางกิโลเมตร พื้นที่ทั้งหมด 
ภูมิศาสตร์.
คูกิตั้งอยู่ทางตะวันออกเฉียงเหนือของจังหวัดไซตามะ ห่างจากใจกลางกรุงโตเกียวประมาณ 50 กิโลเมตร คูกิตั้งอยู่บนที่ราบตะกอนน้ำพาของแม่น้ำโทเนะ
ภูมิอากาศ.
คูกิมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในคูกิคือ 14.6 °C ปริมาณน้ำฝนเฉลี่ยต่อปีอยู่ที่ 1338 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.7 °C และต่ำสุดในเดือนมกราคมที่ประมาณ 3.6 °C
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของคูกิยังคงค่อนข้างคงที่มาตลอด 30 ปี
ประวัติศาสตร์.
ในช่วงยุคเซ็งโงกุ โคงะคูโบที่ชื่อ อาชิกางะ มาซาอูจิ ได้เกษียณตนไปอยู่ที่วัดคันโตอิง ซึ่งตั้งอยู่ในบริเวณที่ปัจจุบันคือคูกิ ในช่วงยุคเอโดะ บริเวณนี้อยู่ภายในแคว้นศักดินาคูกิ (ขนาด 10,000 โคกุ) ภายใต้การควบคุมของตระกูลโยเนะกิตสึ ซึ่งมีอยู่มาตั้งแต่ปี 1684 ถึง 1798
เมืองคูกิได้รับการจัดตั้งขึ้นในอำเภอมินามิไซตามะ จังหวัดไซตามะ โดยเป็นการจัดตั้งระบบเทศบาลสมัยใหม่เมื่อวันที่ 1 เมษายน 1889 วันที่ 1 กรกฎาคม 1954 คูกิได้ผนวกรวมหมู่บ้านข้างเคียง ได้แก่ โอตะ เอซูระ และคิโยกุ คูกิได้รับการยกฐานะเป็นนครเมื่อวันที่ 1 ตุลาคม 1971 วันที่ 23 มีนาคม 2010 คูกิได้ควบรวมเมืองโชบุ (อยู่ในอำเภอมินามิไซตามะ) และเมืองคูริฮาชิ และเมืองวาชิมิยะ (ทั้งสองอยู่ในอำเภอคิตากัตสึชิกะ)
การปกครอง.
คูกิมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 27 คน นครคูกิเป็นเขตเลือกตั้งที่ให้สมาชิกสภาจังหวัดไซตามะจำนวน 2 คน ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งที่ 13 ของจังหวัดไซตามะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
พื้นที่ส่วนใหญ่ของคูกิยังคงเป็นพื้นที่เกษตรกรรม โดยมีข้าวเป็นพืชเพาะปลูกหลัก และมีสวนอุตสาหกรรมจำนวน 3 แห่ง
สถานที่ที่น่าสนใจในท้องถิ่น.
เมืองนี้มีชื่อเสียงจากการที่เป็นสถานที่ในเรื่อง "ลักกีสตาร์" (Lucky Star) และ "ฮาเร็มในรั้วโรงเรียน" (The Fruit of Grisaia) ซึ่งทำให้มีนักท่องเที่ยวอนิเมะหลายพันคนเข้ามาเยี่ยมชมที่ศาลเจ้าวาชิโนมิยะทุกปี
แบดบันนี

เบนิโต อันโตนิโอ มาร์ติเนซ โอกาซิโอ (เกิด 10 มีนาคม พ.ศ. 2537) หรือที่รู้จักกันในนามแฝงว่า แบดบันนี  เป็นแร็ปเปอร์ นักร้อง และนักแต่งเพลงชาวปวยร์โตรีโก เพลงของเขามักได้รับการนิยามว่าเป็นแนวแทร็ปลาตินและเรเกตอน แต่เขาได้รวมแนวเพลงอื่น ๆ (เช่น ร็อก, บาชาตา, โซล) ไว้ในดนตรีของเขาด้วย เขายังเป็นที่รู้จักจากเสียงร้องทุ้มลึก การร้องแบบคำคละละเลือน และการนำแฟชั่นเครื่องแต่งกายแบบต่าง ๆ มาผสมกัน ตลอดอาชีพการงานของแบดบันนี เขาได้ร่วมงานกับศิลปินอย่างเจ บัลบิน, ฟาร์รูโก, เรซิเดนเต, อาร์กังเฮล, เจย์ กอร์เตซ และแดดดีแยงกีอยู่บ่อยครั้ง
วัดกงลาด

วัดกงลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านกงลาด ตำบลห้วยด้วน อำเภอดอนตูม จังหวัดนครปฐม มีเนื้อที่ 25 ไร่ 1 งาน 6 ตารางวา
วัดกงลาดเริ่มสร้างในสมัยพระบาทสมเด็จพระพุทธยอดฟ้าจุฬาโลกมหาราช โดยชาวบ้านลาวครั่งที่ถูกกวาดต้อนมาจากแขวงเมืองหลวงพระบางเมื่อประมาณ พ.ศ. 2322 ในสมัยกรุงธนบุรี และถูกกำหนดให้มาตั้งถิ่นฐานในบริเวณที่เป็นหมู่ที่ 5 และ 6 ของตำบลห้วยด้วนในปัจจุบัน วัดกงลาดได้รับพระราชทานวิสุงคามสีมาเมื่อ พ.ศ. 2335
วัดมีโบราณสถานคืออุโบสถหลังเก่า เป็นอาคารก่ออิฐถือปูนทรงสี่เหลี่ยมผืนผ้าบนชุดฐานปัทม์ มีทางเข้าออกสองทาง เครื่องบนหลังคาไม้ลดชั้นมุงด้วยกระเบื้องดินเผาปลายแหลม (เกล็ดเต่า) เดิมมีพาไลยื่นต่อบริเวณด้านหน้าทางเข้า โดยรอบตั้งเสมาหินบนฐานบัวปูนปั้น 8 ทิศ มีเจดีย์ย่อมุมไม้สิบสองก่ออิฐถือปูนตั้งอยู่ด้านหลังอุโบสถ เมื่อ พ.ศ. 2559 กรมศิลปากรเข้ามาบูรณะอุโบสถ เสมา และเจดีย์
วัดมีประเพณีแห่ธงสงกรานต์เป็นกิจกรรมหนึ่งของเทศกาลสงกรานต์ในกลุ่มชาวไทยเชื้อสายลาวครั่ง ชาวบ้านเรียกกันว่า "ทอดผ้าป่าลาว" จัดขึ้นในวันสุดท้ายของเทศกาลสงกรานต์
Insulin-like growth factor 1

Insulin-like growth factor 1 (IGF-1) หรือเรียกว่า somatomedin C เป็นฮอร์โมนที่มีโครงสร้างโมเลกุลคล้ายเคียงกับอินซูลิน มีบทบาทสำคัญในการเติบโตของเด็กและกระบวนการอะนาบอลิกในผู้ใหญ่
IGF-1 เป็นโปรตีนที่ในมนุษย์สร้างขึ้นจากยีน "IGF1" IGF-1 ประกอบด้วยกรดอะมิโนจำนวน 70 อันในสายเดี่ยวและมีพันธะไดซัลไฟด์สามพันธะภายในโมเลกุบ IGF-1 มีมวลโมเลกุลที่ 7,649 ดอลตัน
IGF-1 ผลิตขึ้นหลัก ๆ ในตับภายใต้การกระตุ้นของโกรธฮอร์โมน (GH) โดย IGF-1 ส่วนใหญ่จะจับกับหนึ่งในหกชนิดของ binding proteins (IGF-BP) โดย IGFBP-1 ควบคุมโดยอินซูลิน IGF-1 ผลิตขึ้นมาตลอดชีวิต แต่อัตราการผลิต IGF-1 สูงสุดอยู่ระหว่างการเริ่มต้นวัยรุ่น
สารเทียบเคียง IGF-1 สังเคราะห์ชื่อ mecasermin มีใช้ในไก่เพื่อรักษาการขาดการเจริญเติบโต
ทวิตช์

ทวิตช์  เป็นบริการสตรีมวิดีโอของอเมริกา ดำเนินงานโดยทวิตช์อินเตอร์แอกทีฟ บริษัทในสังกัด แอมะซอน.คอม บริการนี้ริเริ่มเมื่อเดือนมิถุนายน พ.ศ. 2554 โดยแยกตัวออกมาจาก จัสติน.ทีวี และมุ่งเน้นการสตรีมวิดีโอเกม ซึ่งรวมถึงการแข่งขันอีสปอร์ต นอกเหนือไปจากการออกอากาศดนตรี เนื้อหาเชิงสร้างสรรค์ และการสตรีมเกี่ยวกับชีวิตจริง เนื้อหาในเว็บไซต์สามารถดูได้ทั้งแบบสดหรือผ่านวิดีโอตามคำขอ
ทวิตช์ได้รับความนิยมมากกว่า จัสติน.ทีวี และในเดือนตุลาคม พ.ศ. 2556 ทวิตช์มีผู้ชมไม่ซ้ำหน้า 45 ล้านคน ในเดือนกุมภาพันธ์ พ.ศ. 2557 ทวิตช์เป็นเว็บไซต์ที่มีปริมาณการจราจรทางอินเทอร์เน็ตสูงสุดเป็นอันดับสี่ในสหรัฐ ขณะเดียวกัน บริษัทแม่ของ จัสติน.ทีวี ได้รับการปรับภาพลักษณ์ใหม่เป็น ทวิตช์อินเตอร์แอกทีฟ และปิด จัสติน.ทีวี ลงในเดือนสิงหาคม พ.ศ. 2557 ในเดือนนั้น แอมะซอนได้ซื้อกิจการของทวิตช์ไปในราคา 970 ล้านดอลลาร์สหรัฐ ซึ่งต่อมานำไปสู่การนำการผนึกกำลังกับบริการสมัครสมาชิกของบริการแอมะซอนไพร์ม และใน พ.ศ. 2559 ทวิตช์ก็ได้มาซึ่งกิจการของเคิร์ซ ผู้ให้บริการชุมชนวิดีโอเกมออนไลน์ และได้ริเริ่มวิธีการซื้อเกมผ่านลิงก์บนสตรีมพร้อมกับโปรแกรมที่ช่วยให้สตรีมเมอร์ได้รับค่านายหน้าจากการขายเกมที่ตนเล่น
ภายในปี พ.ศ. 2558 ทวิตช์มีผู้เข้าชมมากกว่า 100 ล้านคนต่อเดือน ในปี พ.ศ. 2560 ทวิตช์ยังคงครองตำแหน่งผู้ให้บริการชั้นนำสำหรับการสตรีมวิดีโอเกมในสหรัฐ และได้กำไรมากกว่ายูทูบเกมมิง ณ เดือนกุมภาพันธ์ พ.ศ. 2563 มีผู้สตรีม 3 ล้านคนต่อเดือน มีผู้ใช้ที่ใช้งาน 15 ล้านคนต่อวัน โดยมีผู้ใช้พร้อมกันโดยเฉลี่ย 1.4 ล้านคน ในเดือนพฤษภาคม พ.ศ. 2561 ทวิตช์มีช่องพันธมิตรมากกว่า 27,000 ช่อง
น้ำพุ (ดูว์ช็อง)

น้ำพุ  คือประติมากรรมเรดีเมดโดยมาร์แซล ดูว์ช็อง ในปี ค.ศ. 1917 ประกอบด้วยโถปัสสาวะกระเบื้องเคลือบที่ลงลายมือชื่อ "R. Mutt" ในเดือนเมษายน ค.ศ. 1917 ดูว์ช็องเลือกสุขภัณฑ์ธรรมดาชิ้นนี้ส่งเข้าแสดงในนิทรรศการของสมาคมศิลปินอิสระในนิทรรศการปฐมฤกษ์ของสมาคมซึ่งจะจัดขึ้นที่แกรนด์เซ็นทรัลแพลิสในนครนิวยอร์ก ในการแสดงผลงานของดูว์ช็องนั้น การจัดวางทิศทางของโถปัสสาวะไม่ตรงกับการจัดวางตามปกติ ผลงาน "น้ำพุ" ของเขาไม่ได้ถูกคณะกรรมการปฏิเสธ เนื่องจากสมาคมตั้งกฎไว้ว่าจะรับผลงานทั้งหมดมาจัดแสดงตราบใดก็ตามที่ศิลปินจ่ายค่าธรรมเนียม แต่กระนั้นก็ไม่ปรากฏว่ามีการนำ "น้ำพุ" ไปติดตั้งไว้ในพื้นที่จัดแสดงของนิทรรศการ ผลงานชิ้นดั้งเดิมนั้นได้รับการบันทึกภาพในสตูดิโอของอัลเฟรด สตีกลิตซ์ และได้สูญหายไป
นักประวัติศาสตร์ศิลป์และนักทฤษฎีศิลปะสายอาว็อง-การ์ดถือกันว่าผลงานชิ้นนี้เป็นผลงานเด่นชิ้นเอกผลงานหนึ่งของศิลปะในคริสต์ศตวรรษที่ 20 ในคริสต์ทศวรรษ 1950 และ 1960 ดูว์ช็องได้สั่งผลิตรูปถอดแบบ (replica) ของ "น้ำพุ" รวม 16 ชิ้น นักวิชาการบางส่วนเสนอว่าผลงานชิ้นดั้งเดิมนั้นเป็นของศิลปินสตรีนิรนามคนหนึ่งที่มอบให้กับดูว์ช็องในฐานะเพื่อน แต่นักประวัติศาสตร์ส่วนใหญ่เชื่อว่าเป็นผลงานของดูว์ช็องทั้งหมด
โรงพยาบาลกาย

โรงพยาบาลกาย  เป็นโรงพยาบาลเอนเอชเอสใสโบโรออฟซัตเติร์กในลอนดอนกลาง เป็นส่วนหนึ่งของทรัสต์มูลนิธิเอ็นเอสเอชกายและเซนท์ธอมัส และเป็นหนึ่งในคิงส์เฮลธ์พาร์ทเนอส์ ซึ่งเป็นศูนย์การศึกษาด้านวิทยาศาสตร์สุขภาพ โรงพยาบาลกายเป็นโรงพยาบาลสอนประจำวิทยาลัยแพทยศาสตร์ศึกษา คิงส์คอลเลจลอนดอน ร่วมกับโรงพยาบาลเซนท์ธอมัส และ โรงพยาบาลคิงส์คอลเลจ
ปีกทาวเวอร์ (Tower Wing) หรือชื่อเดิม ตึกกาย (Guy's Tower) เคยเป็นอาคารโรงพยาบาลที่สูงที่สุดในโลกเมื่อสร้างเสร็จ ด้วยความสูง และจำนวนชั้น 34 ชั้น ก่อนจะถูกล้มตำแหน่งโดยเดอะเบแลร์ในนครนิวยอร์กเมื่อปี 1988 ในปัจจุบันยังคงเป็นหนึ่งในอาคารที่สูงที่สุดในลอนดอน และในปี 2019 เป็นอาคารโรงพยาบาลที่สูงที่สุดเป็นอันดับห้าชองโลก
โรงพยาบาลก่อตั้งขึ้นในปี 1721 โดยเศรษฐีใจบุญ ธอมัส กาย ผู้ร่ำรวยจากการตีพิมพ์คัมภีร์ไบเบิล โดยแรกเริ่มตั้งใจให้เป็นที่รักษาคนไข้ที่ "รักษาไม่ได้แล้ว" ที่ถูกนำออกจากโรงพยาบาลเซนท์ธอมัส
ปุยปุย มอลก้า

ปุยปุย มอลก้า (; โรมาจิ: "Pui Pui Morukā") เป็นซีรีส์อนิเมะสั้นญี่ปุ่นที่สร้างโดยการถ่ายสตอปโมชัน ผลิตโดยสตูดิโอ Shin-Ei Animation และ Japan Green Hearts โดยความร่วมมือกับ Bandai Namco Entertainment อนิเมะกำกับและเขียนบทโดยโทโมกิ มิซาโตะ โดยมิซาโตะและทีมงานใน Japan Green Hearts ผู้เป็นออกแบบตัวละครและโมเดล โชตะ โควัตสึรับผิดชอบดนตรีประกอบ เริ่มออกอากาศในประเทศญี่ปุ่นทางช่อง TV Tokyo ในรายการวาไรตีสำหรับเด็ก "Kinder TV" เมื่อวันที่ 5 มกราคม พ.ศ. 2564 ชื่อเรื่องของอนิเมะเป็นการเล่นคำของคำว่า "molmot" (; โรมาจิ: "morumotto"; คำเรียก"หนูตะเภา"ในภาษาญี่ปุ่น) และ car (รถยนต์) ซึ่งบ่งบอกของลักษณะตัวละครในเรื่อง
ฤดูกาลที่สองชื่อเรื่องว่า ปุยปุย มอลก้า ไดร์ฟวิ่ง สคูล (; โรมาจิ: "Pui Pui Morukā DRIVING SCHOOL") ออกอากาศตั้งแต่เดือนตุลาคมถึงธันวาคม พ.ศ. 2565
วัดอุทยาราม (จังหวัดสมุทรสาคร)

วัดอุทยาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเจ็ดริ้ว อำเภอบ้านแพ้ว จังหวัดสมุทรสาคร มีเนื้อที่ 23 ไร่ 92 ตารางวา
วัดอุทยารามตั้งเมื่อ พ.ศ. 2530 ผู้ดำเนินการก่อสร้างวัดคือ นายสำราญและนายสวัสดิ์ ได้ชักชวนราษฎรที่มีจิตศรัทธาร่วมกันบริจาคทรัพย์สร้างเสนาสนะ โดยเริ่มสร้างจากที่พักสงฆ์และศาลาบำเพ็ญกุศล ผู้บริจาคที่ดินให้สร้างวัดคือ นางแดง เรียงแหลม ได้รับพระราชทานวิสุงคามสีมาเมื่อวันที่ 17 มกราคม พ.ศ. 2534 เขตวิสุงคามสีมา กว้าง 20 เมตร ยาว 37 เมตร ด้านการศึกษา ทางวัด มีโรงเรียนพระปริยัติธรรมแผนกธรรม
อาคารเสนาสนะได้แก่ อุโบสถ กว้าง 20 เมตร ยาว 37 เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ ศิลปะสมัยสุโขทัย ขนาดหน้าตักกว้าง 102 นิ้ว ศาลาการเปรียญ กว้าง 21 เมตร ยาว 28 เมตร สร้างเมื่อ พ.ศ. 2530 เป็นอาคารไม้ หอสวดมนต์ กว้าง 11 เมตร ยาว 21 เมตร สร้างเมื่อ พ.ศ. 2530 กุฏิสงฆ์ จำนวน 8 หลัง เป็นอาคารไม้ 6 หลัง ครึ่งตึกครึ่งไม้ 1 หลัง และตึก 1 หลัง วิหาร กว้าง 8 เมตร ยาว 19 เมตร เป็นอาคารไม้ สร้างเมื่อ พ.ศ. 2529 ศาลาอเนกประสงค์ กว้าง 9 เมตร ยาว 12 เมตร สร้างเมื่อ พ.ศ. 2529 เป็นอาคารไม้ และเจดีย์ที่มีลักษณะคล้ายเจดีย์ชเวดากอง 1 องค์
ไซเฟอร์

ไซเฟอร์ ({{langx|ko|싸이퍼) เป็นกลุ่มบอยแบนด์ชาวเกาหลีใต้ที่สร้างโดยเรนนักร้องชาวเกาหลีใต้ สังกัดบริษัท R.A.I.N. มีสมาชิก 7 คน ประกอบด้วย ทัน, ฮวี, ฮยอนบิน, เคตะ, แทก, โดฮวาน และ วอน กลุ่มนี้เปิดตัวเมื่อวันที่ 15 มีนาคม พ.ศ. 2564 พร้อมกับอีพี "An Ggulyeo"
สมาชิก.
ดัดแปลงมาจากประวัติใน Naver และเว็บไซต์
วัดบางนางจีนกลาง

วัดบางนางจีนกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม
วัดบางนางจีนกลางสร้างในสมัยอยุธยา ไม่ทราบใครเป็นผู้สร้าง แต่มีอายุไม่น้อยกว่า 400 ปี ดังปรากฏหลักฐานที่บันทึกว่า สมเด็จพระมหาจักรพรรดิเคยเสด็จพระราชดำเนินมาพระราชทานผ้าพระกฐิน ทางเดินเสด็จไปวัดอยู่ที่ต้นโพธิ์คู่ข้างวิหารวัดแม่น้ำซึ่งปัจจุบันนี้ได้ตายไปแล้วเหลือแต่ต้นมะขามใหญ่ และยังมีหีบทองลายรดน้ำซึ่งสมเด็จพระมหาจักรพรรดิทรงพระราชทานใส่อัฐิของเจ้าคุณเฒ่า อดีตเจ้าอาวาสของวัดนี้ยังคงปรากฏอยู่ ขณะที่อีกข้อมูลหนึ่ง ระบุว่าวัดสร้างในสมัยกรุงศรีอยุธยาตอนปลาย ผู้สร้างเป็นชาวจีน ซึ่งเป็นทหารที่สมเด็จพระเจ้าตากสินเกณฑ์ให้มารักษาค่ายบางกุ้ง
อุโบสถอาคารรูปทรงสี่เหลี่ยมผืนผ้าก่ออิฐถือปูนหลังคาเครื่องไม้มุงกระเบื้องดินเผามีชายคาปีกนกโดยรอบ ภายในประดิษฐานพระประธานซึ่งเป็นพระเก่าแก่ปั้นด้วยปูน ปางมารวิชัย หน้าตักกว้าง 1.75 เมตร สูง 2.07 เมตร งดงามแบบสุโขทัยและพระพุทธรูปองค์เล็ก ๆ อีกหลายองค์ เจดีย์ก่ออิฐถือปูนย่อมุมไม้ยี่สิบ ฐานเจดีย์เป็นฐานสิงห์ซ้อนกันเป็นชั้น ๆ องค์ระฆังขนาดเล็กมีบัวรองรับปากระฆัง ส่วนยอดตั้งแต่ชุดบัวคลุ่มเถาถึงปล้องไฉนชำรุด โบราณวัตถุอื่น ๆ ได้แก่ ธรรมาสน์ปาฎิโมกข์พระบาทสมเด็จพระพุทธยอดฟ้าจุฬาโลกทรงพระราชทาน 1 ธรรมาสน์ ตู้ไส่พระไตรปิฎกของเก่าสมัยอยุธยา ฝีมือประณีตงดงามมากจำนวนหลายหลัง และหีบทองไส่อัฐิของเจ้าคุณเฒ่า ขนาดเล็กลวดลายงดงามมาก นอกจากนี้ในสมัยพระบาทสมเด็จพระจอมเกล้าเจ้าอยู่หัวได้ทรงปลูกต้นโพธิ์ไว้ 2 ต้นหน้าวัดบางนางจีนกลางในคราวเสด็จมาทอดกฐินด้วย ปัจจุบันเหลือเพียงต้นเดียว
ทีเอฟเอ็น

ที1419 (ย่อมาจาก "Teen 1419") เป็นกลุ่มบอยแบนด์สัญชาติเกาหลีใต้-ญี่ปุ่น ที่ก่อตั้งขึ้นในปี พ.ศ. 2564 ภายใต้สังกัดเอ็มแอลดีเอนเตอร์เทนเมนต์ มีสมาชิกทั้งหมด 9 คน ประกอบด้วย โนอา, ซีอัน, เควิน, กอนอู, เลโอ, ออน, เซโร่, ไคริ และ คิโอ ที1419 เปิดตัวเมื่อวันที่ 11 มกราคม พ.ศ. 2564 ด้วยซิงเกิ้ล "Before Sunrise Part 1"
สมาชิก.
ดัดแปลงมาจากประวัติใน Naver และเว็บไซต์
วัดไก่เตี้ย (จังหวัดปทุมธานี)

วัดไก่เตี้ย เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านลุ่ม ตำบลกระแชง อำเภอสามโคก จังหวัดปทุมธานี แม่น้ำเจ้าพระยาตรงหน้าวัดนี้เป็นจุดเริ่มขุดคลองลัดเตร็ดใหญ่ลัดแม่น้ำเจ้าพระยา (สายเดิม) มีเนื้อที่ตั้งวัด 14 ไร่ 1 งาน 21 ตารางวา
ประวัติ.
วัดไก่เตี้ยสร้างขึ้นเมื่อใดไม่ปรากฏหลักฐาน แต่มีคำบอกเล่าว่า ระหว่างที่มีการขุดคลองลัดเตร็ดใหญ่ในสมัยอยุธยานั้นมีวัดไก่เตี้ยอยู่ก่อนแล้ว ข้อมูลจากกรมการศาสนาระบุว่าตั้งวัดเมื่อ พ.ศ. 2100 ได้รับพระราชทานวิสุงคามสีมาเมื่อวันที่ 1 เมษายน พ.ศ. 2115
เดิมวัดไก่เตี้ยมีชื่อว่า วัดดอนไก่เตี้ย เล่ากันว่า มีพระอรหันต์ไม่ทราบชื่อได้ออกธุดงค์มาถึงบริเวณที่ตั้งวัดนี้ เป็นป่าร่มรื่นและไม่ห่างไกลจากหมู่บ้านซึ่งมีชาวบ้านสัญจรไปมา ขณะที่ท่านพักแรมอยู่นั้นมีไก่เตี้ยสองตัวสีสันสวยงามมากปรากฏออกมาให้เห็นเป็นอัศจรรย์ ต่อมาพระเจ้าแผ่นดินในสมัยนั้นได้ทรงเป็นผู้อุปถัมภ์ยกขึ้นเป็นวัดหลวงและได้พระราชทานนามว่า "วัดดอนไก่เตี้ย" โดยถือเอาไก่สีสันสวยงามที่ปรากฏนั้นเป็นนิมิตหมาย แต่คำว่า "ดอน" หายไปเมื่อใดไม่ปรากฏ
เข้าใจกันว่าวัดไก่เตี้ยเป็นวัดหลวงในสมัยอยุธยา โดยสันนิษฐานจากการที่อุโบสถหลังเก่ามีประตูเข้าอุโบสถ 3 ทาง เฉพาะประตูกลางนั้นได้สร้างไว้อย่างวิจิตรพิสดาร เขียนเป็นรูปนารายณ์ลงรักปิดทอง เข้าใจว่าได้สร้างไว้สำหรับพระเจ้าแผ่นดินเสด็จผ่านเท่านั้น ส่วนประตูข้างทั้งสองบานนั้นสร้างไว้ให้ประชาชนใช้ แต่เดิมนั้นทางหลังอุโบสถยังมีอาคารพระฉายอีกหนึ่งหลัง ทางขึ้นพระฉายมีบันได 10 กว่าขั้น สร้างด้วยคอนกรีตขึ้นไปถึงข้างบน มียักษ์หิน 2 ตน สูงประมาณ 6 ศอก ยืนเฝ้าบันไดทั้งสองข้าง ภายในอุโบสถมีภาพจิตรกรรมฝาผนังเป็นรูปพระพุทธเจ้าประทับนั่งอยู่ใต้ต้นศรีมหาโพธิ์ ด้านข้างเป็นรูปสาวกข้างละ 10 กว่าองค์ ด้านบนของหลังคาสร้างไว้คล้ายยอดปราสาทมีซุ้มเล็ก ๆ หลายซุ้มแต่ละซุ้มเป็นรูปยักษ์รูปเทวดารูปพระนารายณ์ทุกซุ้ม ด้านหลังของอุโบสถมีพระพุทธรูปปางไสยาสน์ยาวประมาณ 10 วา หันพระเศียรไปทางทิศตะวันออก มีรูปสาวกปั้นด้วยปูนนั่งพนมมือตั้งแต่พระเศียรถึงปลายพระบาทประมาณ 25 องค์ และบัดนี้ได้พังสลายไปแล้ว
ในสมัยที่พระครูอรรถสุนทรดำรงตำแหน่งเจ้าอาวาสและเจ้าคณะตำบลสามโคก ท่านได้สร้างอุโบสถหลังใหม่ วิหารหลวงพ่อโสธร หอสวดมนต์ และกำแพงแก้วล้อมอุโบสถ และกุฏิ ต่อมาในสมัยพระครูสมุห์วิเชียร ท่านได้สร้างเจดีย์ขึ้นที่หน้าวัด สร้างกุฏิสงฆ์สองชั้น ศาลาท่าน้ำ และศาลาการเปรียญ
ปูชนียวัตถุ.
พระประธานในอุโบสถและพระพุทธรูปอีก 1 องค์ มีหน้าตักกว้างประมาณ 4 ศอก ทำด้วยหินสีขาวทั้งสององค์ ปัจจุบันได้ลงรักปิดทอง เข้าใจว่าเป็นพระพุทธรูปสมัยอู่ทองตอนต้น พระพุทธรูปปางห้างสมุทร 1 องค์ สร้างด้วยไม้โพธิ์ สูงประมาณ 3 ศอก ประจำอยู่ช่องหน้าบันโบสถ์ หลวงพ่อพุทธโสธร รอยพระพุทธบาทจำลอง และพระอุ้มบาตร สูงประมาณ 3 ศอก ประดิษฐานอยู่ที่หอสวดมนต์ เป็นพระที่สร้างขึ้นในสมัยอยุธยา วัดยังมีใบเสมาศิลาทรายแดงสมัยอยุธยาและบุษบกธรรมาสน์
วัดท่าเกวียน (จังหวัดนนทบุรี)

วัดท่าเกวียน เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 6 บ้านคูวังแดง ตำบลคลองข่อย อำเภอปากเกร็ด จังหวัดนนทบุรี มีที่ดินตั้งวัดเนื้อที่ 30 ไร่
ประวัติ.
ในอดีต หลวงปู่เอี่ยม ปฐมนาม เจ้าอาวาสวัดสพานสูง ได้เดินทางไปโปรดญาติโยมทางบ้านระแหงและบ้านหน้าไม้ (ปัจจุบันอยู่ในอำเภอลาดหลุมแก้ว จังหวัดปทุมธานี) ระหว่างทางจะผ่านบริเวณท่าน้ำที่ซึ่งชาวบ้านนำเกวียนขนของมาขายพ่อค้าที่จอดรอซื้อริมคลองบ้านแหลม (ปัจจุบันคือคลองพระอุดม) เป็นประจำ บริเวณนั้นมีกกขนากและปรือขึ้นอยู่หนาแน่น และอยู่ห่างจากวัดสพานสูงพอสมควร ท่านได้สร้างศาลาเล็ก ๆ หลังหนึ่งเป็นที่พักและฉันเพล 
ต่อมานายทอง ใจเย็น, นายบุญยักษ์และนายบุญโต้ง ปานเฟื่อง, นายบุญปลูก เรืองฉาย, นายอ่อง, นายชุ่ม, นายพุฒ, นายแสน และนางน้อย ได้ร่วมกันสร้างกุฏิถวาย จากนั้นยังได้สร้างศาลาเล็ก ๆ มุงด้วยสังกะสีขึ้นอีกหลังหนึ่งสำหรับชาวบ้านที่มาทำบุญ ที่ดินที่ปลูกสร้างเป็นที่ของนายบุญยักษ์ประมาณ 18 ไร่ อยู่ใกล้กับที่ชุมนุมเกวียนสินค้าริมน้ำ ประชาชนจึงเรียกชื่อวัดว่า "วัดท่าเกวียน" มาจนถึงปัจจุบัน เจ้าอาวาสรูปที่ 3 ได้ขออนุญาตสร้างวัดอย่างเป็นทางการ หลังจากนั้นพระครูพุฒินนทคุณได้บูรณปฏิสังขรณ์สืบต่อมา วัดได้รับพระราชทานวิสุงคามสีมาเมื่อ พ.ศ. 2443
อาคารเสนาสนะ.
บริเวณที่ตั้งวัดเป็นที่ราบลุ่มติดกับคลองพระอุดม ภายในวัดมีอาคารและเสนาสนะต่าง ๆ ดังนี้ อุโบสถ กว้าง 7 เมตร ยาว 18.50 เมตร ลักษณะทรงไทย หลังคาสามชั้น ก่อสร้างด้วยอิฐปูน มีช่อฟ้าใบระกา หลังคามุงกระเบื้องเคลือบ ภายในประดิษฐาน "หลวงพ่อองค์ดำ" เป็นพระพุทธรูปปางมารวิชัย หน้าตักกว้าง 40 นิ้ว ลักษณะศิลปะเชียงแสนตอนปลาย หอสวดมนต์ ศาลาการเปรียญซึ่งมีช่อฟ้าใบระกา และกุฏิสงฆ์ จำนวน 6 หลัง เป็นอาคารคอนกรีตและไม้ ทรงไทยและมนิลา หลังคามุงกระเบื้อง
วัดดอนสะแก

วัดดอนสะแก เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 14 บ้านวัดบางโค ตำบลบางแม่นาง อำเภอบางใหญ่ จังหวัดนนทบุรี ที่ดินของวัดมีเนื้อที่ 10 ไร่ 1 งาน 55 ตารางวา ตามโฉนดที่ดินเลขที่ 63459 ปัจจุบันพระครูนนทวรกิจ (วรวุฒิ มหาลาโภ) ดำรงตำแหน่งเจ้าอาวาส 
วัดดอนสะแกสร้างขึ้นเมื่อ พ.ศ. 2545 เดิมเป็นวัดร้างมาตั้งแต่สมัยอยุธยาตอนปลาย มีเรื่องเล่ากันว่า แต่เดิมบริเวณวัดดอนสะแกมีลักษณะเป็นป่าสะแกโปร่งบนที่ดอน เมื่อพระสงฆ์จะมาทำพิธีกรรมร่วมกันก็ต้องเดินเท้าเพื่อมาร่วมพิธีดังกล่าว การเดินทางด้วยเท้ามีความลำบากและใช้เวลา จึงต้องมีการพักแรม ณ ดอนสะแกแห่งนี้ ต่อมาจึงเป็นที่มาของวัดดอนสะแก ในช่วงที่เป็นวัดร้าง ชาวบ้านได้ขอเช่าพื้นที่วัดกับกรมการศาสนาเพื่อใช้ประโยชน์ด้านการเกษตร
วัดเริ่มมีพระภิกษุอยู่จำพรรษาตั้งแต่ พ.ศ. 2546 ได้รับการประกาศตั้งวัดเมื่อวันที่ 4 กรกฎาคม ปีเดียวกัน และได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 อาคารเสนาสนะที่สร้างแล้วได้แก่ ศาลาการเปรียญ กุฏิสงฆ์จำนวน 15 หลัง และหอระฆัง
วัดกล้วย (อำเภอเมืองนนทบุรี)

วัดกล้วย เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี ปัจจุบันพระครูปลัด พิศิษฐศรณ์ มหิสฺสโร (พิศิษฐศรณ์ แสนเจริญ) ดำรงตำแหน่งเจ้าอาวาส
วัดกล้วยเดิมเป็นวัดร้างกลางสวนทึบ หากจะเดินทางเข้ามาต้องใช้วิธีเดินเท้าเท่านั้น ผู้อาวุโสในพื้นที่เล่าว่าบริเวณวัดในอดีตมีต้นกล้วยพันธุ์ต่าง ๆ ขึ้นอยู่เป็นจำนวนมาก และมีอยู่พันธุ์หนึ่งที่ออกผลขนาดเล็กแต่มีรสชาติหอมหวาน ชาวบ้านเห็นว่าวัดตั้งอยู่ในทำเลเช่นนั้นจึงพากันเรียกว่า "วัดกล้วย" ต่อมามีประชาชนเข้ามาบูรณะวัดตั้งแต่ พ.ศ. 2522 และทางราชการได้ตั้งเป็นวัดอีกครั้งเมื่อวันที่ 21 ตุลาคม พ.ศ. 2526 ด้านการศึกษา วัดมีศูนย์พระพุทธศาสนาวันอาทิตย์วัดกล้วย เปิดสอนครั้งแรกเมื่อ พ.ศ. 2552
วัดกล้วยมีปูชนียวัตถุที่สำคัญคือ "หลวงปู่เขียว" เป็นพระพุทธรูปหินทรายละเอียด เมื่อพิจารณาความเก่าแก่จากหินทรายนั้นสันนิษฐานกันว่าคงสร้างขึ้นในสมัยอยุธยาตอนปลาย ผู้อาวุโสเล่าว่าในสมัยที่วัดกล้วยเป็นวัดร้าง มีชาวบ้านทอดแหในแหล่งน้ำใกล้วัดแล้วพบชิ้นส่วนพระพุทธรูปกระจัดกระจายอยู่ในน้ำ จึงช่วยกันเก็บชิ้นส่วนเหล่านั้นขึ้นมาประกอบกันจนสมบูรณ์แล้วอัญเชิญไปประดิษฐานเป็นปูชนียวัตถุในวัดร้าง ชาวบ้านเห็นว่าตะไคร่น้ำจับองค์พระพุทธรูปเป็นสีเขียวจึงตั้งชื่อว่า "หลวงปู่เขียว" ต่อมามีเซียนพระเดินทางมาพบแล้วตัดเศียรพระไป เจ้าอาวาสรูปหนึ่งจึงคิดหาช่างมาต่อเศียร แต่แล้วก็มีชายคนหนึ่งเดินโซซัดโซเซมาอาสาปั้นเศียรพระถวาย
กวีนิม พลเสนา

กินิม พลเสนา (18 พฤศจิกายน ค.ศ. 1915 – 1 เมษายน ค.ศ. 1963) เป็นรัฐมนตรีฝ่ายซ้ายและรัฐมนตรีกระทรวงการต่างประเทศแห่งราชอาณาจักรลาวใน ค.ศ. 1962 ถึง 1963 ภายใต้นายกรัฐมนตรีเจ้าสุวรรณภูมา
ประวัติ.
ช่วงต้น.
กินิม พลเสนาเกิดในวันที่ 18 พฤศจิกายน ค.ศ. 1915 ที่ปากเซ, แขวงจำปาศักดิ์ จากพ่อค้าชาวจีนกับแม่ชาวลาว ตอนวัยรุ่น กินิมอาศัยอยู่ในบ้านของเจ้าสุวรรณภูมา และรับเลี้ยงเป็นบุตรบุญธรรม ด้วยการช่วยเหลือของเจ้าสุวรรณภูมา กินิมได้ยศชั้นสูงในรัฐบาลหลายตำแหน่ง โดยเฉพาะฐานะเจ้าหน้าที่อำเภอปากเซใน ค.ศ. 1949 ถึง 1952 และต่อมาในฐานะเจ้าแขวงซำเหนือ
ถูกลอบสังหาร.
กินิม พลเสนากลับจากงานเลี้ยงที่พระราชวังในนครเวียงจันทน์ เขาและภรรยาได้มายังบ้านพักที่ปรับปรุงใหม่ ในขณะที่ทั้งคู่ออกจากรถ หนึ่งในทหารที่คุ้มกันบ้านพักที่มีชื่อว่า สิบตรี Chy Song ก้าวออกมาข้างหน้าและยิงปืนกลมือ ทำให้เขาเสียชีวิต ส่วนภรรยาได้รับบาดเจ็บสาหัสที่ขาสองข้าง ต่อมา ผู้ลอบสังหารกินิมให้การสารภาพว่า กินิมถูกตั้งข้อหาพยายามล้มล้างรัฐบาลและติดสินบนเจ้าหน้าที่ฝ่ายเป็นกลางเพื่อสร้างความเสียหายแก่ปะเทดลาว
อะเดอร์มาโทกลิเฟีย

อะเดอร์มาโทกลิเฟีย  เป็นโรคทางพันธุกรรมหายากมากที่หยุดการพัฒนาของลายนิ้วมือ มีครอบครัวห้ากลุ่มทั่วโลกที่มีโรคนี้
โรคนี้มีชื่อเล่นอย่างไม่เป็นทางการโดยศาสตราจารย์ปีเตอร์ อิติน (Professor Peter Itin) ว่า "โรคเข้าเมืองล่าช้า" (immigration delay disease) จากผู้ป่วยคนแรกที่มีปัญหาในการเข้าประเทศสหรัฐเพราะไม่มีลายนิ้วมือในการยืนยันตัวตน
อัลอัดวะฮ์

อัลอัดวะฮ์  เป็นหมู่บ้านในเขตผู้ว่าการอัชชัรกียะฮ์ ประเทศอียิปต์ ที่มีประชากรประมาณ 10,650 คน
หมู่บ้านอัลอัดวะฮ์เป็นบ้านเกิดของมุฮัมมัด มุรซี อดีตประธานาธิบดีของประเทศอียิปต์ ซึ่งดำรงตำแหน่งระหว่าง ค.ศ. 2012 ถึง 2013
หยาง เชาเยว่

หยาง เชาเยว่ (อักษรโรมัน: Yang Chaoyue; เกิด 31 กรกฎาคม พ.ศ. 2541) เป็นนักร้องนักแสดงหญิงชาวจีน ในปี 2018 ได้แข่งขันในรายการ "Produce 101 China" ได้อันดับสามได้เดบิวต์ในฐานะสมาชิกวง "ร็อคเก็ตเกิลส์ 101" ในปี 2019 ได้เริ่มบทบาททางการแสดง ในซีรีส์เรื่องแรก "Project 17: Side by Side" แต่ที่ทำให้เธอเป็นที่รู้จักในวงกว้างคือการรับบท ฮ่าวเทียน ในซีรีส์เรื่อง "สยบฟ้าพิชิตปฐพี ภาค2 (Ever Night S2; 将夜2)" ที่ออกอากาศในปี 2020
ซอ อึน-กวัง

ซอ อึน-กวัง (อักษรโรมัน: Seo Eun-kwang; ; เกิด 22 พฤศจิกายน ค.ศ. 1990) หรือที่รู้จักกันในชื่อว่า อึนกวัง (Eunkwang) เป็นนักร้อง นักแต่งเพลง นักแสดง นักแสดงละครเพลงชาวเกาหลีใต้ และเป็นหัวหน้าวงและนักร้องหลักของวงบอยแบนด์เกาหลีใต้ บีทูบี
อี ชัง-ซ็อบ

อี ชัง-ซ็อบ (อักษรโรมัน: Lee Chang-sub; ; เกิด 26 กุมภาพันธ์ ค.ศ. 1991) หรือที่รู้จักกันในชื่อ ชังซ็อบ (Changsub) เป็นนักร้อง นักแต่งเพลง นักแสดงละครเพลงชาวเกาหลีใต้ เขาเป็นนักร้องนำของวงบอยแบนด์เกาหลีใต้ บีทูบี
อิม ฮย็อน-ชิก

อิม ฮย็อน-ชิก (เกิด 7 มีนาคม พ.ศ. 2535) หรือที่รู้จักกันในชื่อ ฮย็อนชิก เป็นนักร้อง นักเขียนเพลง และนักแต่งเพลงชาวเกาหลีใต้ และสมาชิกวงบอยแบนด์เกาหลีใต้ชื่อ บีทูบี
พีเนียล ชิน

พีเนียล ชิน (เกิด 10 มีนาคม ค.ศ. 1993) หรือที่รู้จักกันในชื่อ พีเนียล  เป็นแร็ปเปอร์ นักร้อง นักแต่งเพลงชาวเกาหลี-อเมริกันที่อาศัยอยู่ในเกาหลีใต้ เขาเดบิวต์ในฐานะสมาชิกของวงบอยแบนด์เกาหลีใต้ บีทูบี ในปี 2012
ยุก ซ็อง-แจ

ยุก ซ็อง-แจ (เกิด 2 พฤษภาคม พ.ศ. 2538) หรือที่รู้จักกันดีในชื่อ ซ็อง-แจ เป็นนักร้อง นักแต่งเพลง นักแสดง และนักร้องชาวเกาหลีใต้ เขาเป็นสมาชิกและเป็นหัวหน้าวงรุ่นที่สามของบอยแบนด์บีทูบีและกลุ่มย่อยบีทูบีบลู นอกเหนือจากกิจกรรมของกลุ่มแล้ว ยุกยังเคยแสดงในละครโทรทัศน์เรื่อง "ชีวิตใหม่ หัวใจไม่ลืมรัก" (2558), "" (2558), "ก็อบลิน คำสาปรักผู้พิทักษ์วิญญาณ" (2559) และ "มิสติกพ็อปอัปบาร์" (2563) และได้ปรากฏตัวในรายการที่ได้รับความนิยมเช่น "ฮิตเมกเกอร์", "วีกอตแมริด" และ "มาสเตอร์อินเดอะเฮาส์" เขาปล่อยซิงเกิลดิจิทัล 6 เพลงผ่านโปรเจ็กต์เพลง "3x2=6" ตั้งแต่เดือนธันวาคม พ.ศ. 2562 ถึงกุมภาพันธ์ พ.ศ. 2563 และต่อมาได้เปิดตัวศิลปินเดี่ยวในชื่อ "Yook O'Clock" เมื่อวันที่ 2 มีนาคม พ.ศ. 2563
ช็อง อิล-ฮุน

ช็อง อิล-ฮุน (เกิด 4 ตุลาคม พ.ศ. 2537) หรือที่รู้จักกันในชื่อ อิลฮุน เป็นแร็ปเปอร์ นักแต่งเพลง ผู้อำนวยการสร้าง และนักแสดงชาวเกาหลีใต้ เขาเป็นแร็ปเปอร์หลักของบีทูบี วงบอยแบนด์เกาหลีใต้ เขามีชื่อเสียงจากการร่วมงานกับศิลปินอย่างฮย็อนอาและG.NA รวมถึงการเป็นผู้ช่วยพิธีกรในรายการปกิณกะ "วีกลีไอดอล" อิลฮุนเปิดตัวการแสดงโดยนำแสดงในละครเรื่อง "เว็บตูนฮีโร: ทูนดราโชว์" ใน ค.ศ. 2015. เขายังเป็นที่รู้จักที่ได้รับความนิยมจากการแสดงท่าประกอบเพลง "ควีโยมี" อีกด้วย
อีปอมอบีล

อีปอมอบีล  เป็นรถยนต์ที่ผลิตโดยเอเตียน เลอนัวร์ ใน ค.ศ. 1863 ซึ่งบรรจุเครื่องยนต์สันดาปภายในตัว
ประวัติ.
ใน ค.ศ. 1863 อีปอมอบีลที่ขับเคลื่อนด้วยกระบอกสูบอันเดียวในเครื่องยนต์สันดาปภายใน นำมาทดลองขับจากปารีสไปยังฌวงวีล-เลอ-ปง (Joinville-le-Pont) ทำระยะทางได้ประมาณ 11 ไมล์ภายในระยะเวลาไม่ถึง 3 ชั่วโมง
อู๋ เซวียนอี๋

อู๋ เซวียนอี๋ (อักษรโรมัน: Wu Xuanyi) หรือ ซ็อนอี (เกิดวันที่ 26 มกราคม ค.ศ. 1995) เป็นนักร้องและนักแสดงชาวจีน ในปี 2016 เธอเป็นอดีตสมาชิกวง Cosmic Girls เกิร์ลกรุ๊ปสัญชาติเกาหลีใต้ ในปี 2018 เธอได้พักกิจกรรมวงชั่วคราว เพื่อเข้าแข่งขันในรายการ Produce 101 China เธอได้อันดับที่ 2 และได้เดบิวต์เป็นสมาชิกวง Rocket Girls 101 เกิร์ลกรุ๊ปสัญชาติจีนโดยมีสัญญาวง 2 ปี หมดลงในปี 2020 ปัจจุบันเธอได้ออกจากเป็นสมาชิกวง Cosmic Girls แล้วในช่วงปี 2023